Han ble presteviet i Weert i Nederland den 11. mars 1956 og tok da prestenavnet Ronald, og kom til Norge den 4. august 1958. Han ble tildelt Brobyggerprisen i 1999 for sitt mangeårige virke for innvandrerbarn på Enerhaugen i Oslo, hvor han også virket som prest i St. Hallvard kirke. I begrunnelsen heter det blant annet at «p. Ronald møter alle med samme omsorg og kjærlighet, og er et fremragende eksempel på tjeneste og toleranse».